MK sēdes protokollēmuma projekts 25-TA-2387
Izdrukāts 29.07.2026. 22.45 - 1.0 Redakcija
Ministru kabineta sēdes protokollēmums

Par Ministru kabineta un Latvijas Pašvaldību savienības vienošanās un domstarpību protokolu par 2026. gada budžetu un budžeta ietvaru 2026.-2028. gadam

· 1. Atbalstīt Ministru kabineta un Latvijas Pašvaldību savienības vienošanās un domstarpību protokola projektu.
· 2. Izglītības un zinātnes ministrija līdz 2025. gada 1. novembrim informē pašvaldības par izglītības iestādēm, kuras īsteno vispārējās pamatizglītības vai vispārējās vidējās izglītības programmas klātienes formā un kuras uzskatāmas par izglītības iestādēm ar augstu pieejamības risku.
· 3. Izglītības un zinātnes ministrija līdz 2025. gada 1. novembrim informē pašvaldības par izglītības iestādēm, kuras īsteno vispārējās pamatizglītības vai vispārējās vidējās izglītības programmas klātienes formā un par kurām ministrijai uz 2025. gada 1. novembri, balstoties uz līdzšinējo komunikāciju ar pašvaldībām, ir informācija par potenciāliem izņēmuma gadījumiem (atbilstoši līdz šim definētām iespējamām izņēmuma situācijām, piemēram, sasniegta telpu kapacitāte, uzsākta izglītības iestādes reorganizācija u.c.), kas paredzētu pārejas posmā pilnu valsts budžeta finansējumu. Pašvaldības līdz 2025. gada 1. decembrim sniedz informāciju ministrijai par pašvaldības dibinātajām izglītības iestādēm, kuras īsteno vispārējās pamatizglītības vai vispārējās vidējās izglītības programmas klātienes formā, proti, prognozēto skolēnu skaitu un plānotajām izmaiņām skolu tīklā, ja tādas ir paredzētas, uz 2026./2027., 2027./2028. un 2028./2029. m.g.
· 4. Izglītības un zinātnes ministrijai sadarbībā ar pašvaldībām, nozares sociālajiem un sadarbības partneriem līdz 2025. gada 1. novembrim iesniegt Ministru kabinetam pamatotus aprēķinus pedagogu darba samaksas finansēšanas modeļa “Programma skolā” pilnvērtīgai ieviešanai, izvērtējot nozares organizāciju iesniegtos iebildumus un priekšlikumus. Pedagogu darba samaksas finansēšanas modeli “Programma skolā” ieviest atbilstoši likumprojektā “Par valsts budžetu 2026. gadam un budžeta ietvaru 2026., 2027. un 2028. gadam” paredzētā finansējuma ietvaros.
·  
· 5. Atbalstīt, ka Latvijas pašvaldību vēlēto pārstāvju darbības nodrošināšanai Eiropas Reģionu komitejā finansējums ir nodrošināms 77 200 euro apmērā 2026. gadam un turpmāk ik gadu no Viedās administrācijas un reģionālās attīstības ministrijas budžeta programmas 30.00.00 “Attīstības nacionālie atbalsta instrumenti” paredzētā finansējuma, kas piešķirts saskaņā ar Ministru kabineta 2024. gada 20. augusta sēdes protokola Nr. 32 61. § 30. punktu. Viedās administrācijas un reģionālās attīstības ministrijai nodrošināt, ka ar Ministru kabineta 2025. gada 26. augusta sēdes protokola Nr. 33 53. § 14. punktu atbalstītais izdevumu samazinājums pasākumam “Latvijas pašvaldību vēlēto pārstāvju darbības nodrošināšana Eiropas Reģionu komitejā” 11 689 euro apmērā 2026. gadam un turpmāk ik gadu tiek aizstāts ar citu izdevumu samazinājumu Viedās administrācijas un reģionālās attīstības ministrijas budžeta programmu/apakšprogrammu ietvaros, iesniedzot priekšlikumu par izdevumu pārdali likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" izskatīšanai Saeimā otrajā lasījumā, ja veicamajām izmaiņām nepieciešama pārdale starp budžeta programmām/apakšprogrammām un/vai izdevumu ekonomiskās klasifikācijas kodiem.
· 6. Finanšu ministrijai nodrošināt Ministru kabineta un Latvijas Pašvaldību savienības vienošanās un domstarpību protokola parakstīšanu.
· 7. Valsts kancelejai pievienot Ministru kabineta un Latvijas Pašvaldību savienības vienošanās un domstarpību protokolu likumprojekta “Par valsts budžetu 2026. gadam un budžeta ietvara 2026., 2027. un 2028. gadam” paketei.

